****

**Tko nam je pisao, pisao je!**

**Završen je natječaj *Pišem ti pismo… natječaj za najpismo* – u subotu dodjela nagrada i priznanja**

U subotu 14. svibnja 2015., uz Svjetski dan pisanja pisama (11. svibnja), u Središnjem odjelu Gradske knjižnice Velika Gorica u 11.00 sati održat će se završnica natječaja *Pišem ti pismo… natječaj za najpismo*. Dobitnicima će biti podijeljena priznanja te nagrade Hrvatske pošte koja je bila suorganizator natječaja i Gradske knjižnice Velika Gorica.

**REZULTATI NATJEČAJA *PIŠEM TI PISMO… NATJEČAJ ZA NAJ PISMO***

Od 11. travnja do 6. svibnja 2016. bio je otvoren natječaj *Pišem ti pismo… natječaj za naj pismo* koji već petu godinu za redom Gradska knjižnica Velika Gorica raspisuje u suradnji s Hrvatskom poštom Natječaj se raspisuje povodom Svjetskog dana pisanja pisama koji se širom svijeta obilježava 11. svibnja, sa željom da podsjeti na zaboravljenu komunikaciju putem pisama, ali i sa ciljem poticanja pismenosti i pismenog izražavanja.

Ovogodišnja preporučena tema natječaja bila je vezana uz knjige, čitanje, knjižnice i knjižničare, ali također su se zainteresirani za sudjelovanje mogli u pismu obratiti kome god su željeli. Za sudjelovanje u natječaju trebalo je napisati pismoi poslati ga putem pošte.

Pisma su na natječaj pristigla većinom iz Velike Gorice, ali i iz Buševca, Jastrebarskog, Sesveta, Čakovca, Murskog Središća, Vratišinca, Omiša i Splita, a zbog raznolikosti i zanimljivosti tema i osoba kojima su pisma bila upućena, žiri ove godine nije imao nimalo lak zadatak izdvojiti naj pisma.

Prosudbeno povjerenstvo u sastavu: Nada Mihoković Kumrić, književnica, te Ivana Grubačević i Lidija Badanjak, knjižničarke i djelatnice Gradske knjižnice Velika Gorica, odlučilo je o dobitnicima natječaja. Ove godine nagrađena su tri pisma u kategoriji odraslih, te četiri ravnopravna u kategoriji dječjih pisama. Ovim putem prosudbeno povjerenstvo također zahvaljuje svima ostalima koji su sudjelovali u natječaju, a ne nalaze se među nagrađenima.

Dobitnici nagrada su:

***Kategorija odrasli:***

1. **Ništa me u životu nije namučilo kao ti (zaporka: ABDON, pokoran, sluga božji), napisala KATARINA PUČAR, Jastrebarsko**
2. **Draga Julijana (zaporka: JULIJANA 1603), napisala ANTONINA BRIŠEVAC, Velika Gorica**
3. **Voljeni moj (zaporka: PITOME OČI), napisala BERNARDA SEBA, Omiš**

***Kategorija dječjih pisama – četiri ravnopravne nagrade – dobitnici navedeni abecednim redom:***

1. **Lijep pozdrav dragi Lionel Andres Messi (zaporka: MINI 11), napisao JAN BELAK, Čakovec**
2. **Dragi Koko (zaporka: KOKO 16203), napisala JELENA BRIŠEVAC, Velika Gorica**
3. **Dragi prijatelju, ti koji si različit (zaporka: RSM82), napisala MIA BOŠNJAK, Velika Gorica**
4. **Dragi tata (zaporka: LJUBAV), napisala HELENA TADIĆ, Velika Gorica**

**Dodjela nagrada i podjela priznanja održat će se u subotu 14. svibnja 2016. u 11.00 sati u Središnjem odjelu Gradske knjižnice Velika Gorica, Zagrebačka 37, Velika Gorica uz uvodnu riječ ravnateljice Gradske knjižnice Velika Gorica Katje Matković Mikulčić i predstavnice Hrvatske pošte Stele Prislan Fujs. Objašnjenje odluke žirija izložit će književnica Nada Mihoković Kumrić.**